Els grups veten cadires de mil euros per a la futura seu de la Justícia\nCasadevall volia comprar cadires de mil euros per a la seu de la Justícia\nEls grups consideren que el pressupost presentat pel president del CSJ era exagerat i han reduït la partida dels 736.000 euros inicials a 585.000\nEl nou edifici que albergarà totes les dependències judicials.\nActualitzada 14/02/2020 a les 12:36\nEl president del Consell Superior de la Justícia (CSJ), Enric Casadevall, va presentar un pressupost a l’executiu de 736.613 euros per equipar la nova seu de la Justícia de mobiliari. La quantitat de la partida va ser qualificada pel Govern d’exagerada i es va considerar que es podia ajustar de forma considerable. I és que un dels factors que més feien pujar la factura era que el president del CSJ havia previst la compra de cadires de prop de mil euros cadascuna. La partida pressupostària va ser esmenada pel Partit Socialdemòcrata (PS), que proposava rebaixar-la 147.323 euros. L’esmena va ser transaccionada pels grups parlamentaris que donen suport al Govern en considerar que la xifra de rebaixa que proposava el PS era estranya i es va acabar acordant arrodonir-la a 150.000 euros. Així doncs, finalment la quantitat pressupostària prevista per a mobiliari ascendeix a 585.000 euros. Amb la partida concretada, el mobiliari es podrà comprar a final de mes, quan el pressupost hagi estat aprovat pel Consell General.\nRetards en el projecte\nLa seu de la Justícia ha patit diversos retards en la seva construcció però es preveu que pugui ser inaugurada aquest any. Quan el projecte es va presentar el 2016 es va preveure un termini d’actuació de 30 mesos, és a dir, de dos anys i mig. Com és evident, les obres han anat patint retards fins al punt de fer impossible que es posés en marxa la legislatura passada. Després dels primers retards, les autoritats van preveure que pogués veure la llum l’abril de l’any passat, data que es va acabar posposant a la tardor del mateix any. Finalment es va anunciar que estaria enllestida el gener del 2020 i que s’aprofitaria el Nadal per fer el trasllat. No obstant això, el president del Consell Superior de la Justícia, Enric Casadevall, va anunciar a mitjan juliol de l’any passat que finalment estaria acabada un mes després, és a dir, al febrer. L’agost de l’any passat, però, el ministre de Justícia i Interior, Josep Miquel Rossell, va anunciar un nou ajornament: mitjan de març. Finalment, i tenint en compte que encara s’ha de comprar el mobiliari i fer el trasllat a la nova infraestructura, la seu no serà operativa fins més endavant. A més, el trasllat és llarg i dificultós, ja que s’ha de valorar que al nou edifici s’hi han de traslladar 150 persones a més de tot el material d’arxiu i de treball corresponent que hi ha a l’actual edifici, al qual s’afegiria el Consell Superior de la Justícia, ubicat a l’edifici de la Cambra de Comerç.\nDe fet, i a causa de l’enrenou amb l’alta partida presentada pel CSJ en concepte de mobiliari, s’havia especulat amb el fet que la infraestructura no es podia inaugurar per falta de pressupost. En total, l’edifici ha costat a les arques de l’Estat més de vint milions d’euros, un cost que ha anat augmentant en el procés de construcció, ja que inicialment rondava els 18 milions.\nEL NOU EDIFICI ESTARÀ EN FUNCIONAMENT A PRINCIPI D'ESTIU\nEl president del Consell Superior de la Justícia, Enric Casadevall, va manifestar ahir que la nova seu de la Justícia estarà operativa a principi d’estiu, concretament entre el juny i el juliol. Tal com va dir Casadevall, segons el calendari l’obra “dura” estarà “enllestida i ens l’entregaran a final d’aquest mes, i a partir d’aquí començarem a fer els diferents plecs de mobiliari per tenir-ho tot en ordre”. En aquest sentit, el president va assenyalar que aquesta part necessita el seu temps i “pot durar fins a final d’abril o principi de maig, aproximadament, ja que s’han de fabricar”. Un cop acabada la part interior de l’edifici s’iniciaran els trasllats dels mobles vells que conservaran, els documents de l’arxiu i tota la part informàtica. Així, Casadevall va afirmar que es durà a terme gradualment. “Hem buscat un sistema que ens permetrà treballs als dos llocs alhora –Batllia i la seu de la Justícia–, perquè el que més ens preocupava era la part informàtica, i amb aquesta metodologia ho traspassarem tot a poc a poc i per ordre”, va indicar. D’altra banda, el president del Consell també va anunciar que s’incorporaran dos fiscals, els quals ja estan previstos al pressupost estatal d’aquest exercici. En aquest sentit, el Casadevall va explicar que hi ha un problema de recursos a la Batllia, “que és per on entra la feina”. Per aquest motiu, “ara traurem un edicte per incorporar tres batlles i després els dos que ja estan inclosos al pressuposat. Per tant, seran quasi cinc batlles i dos fiscals”. I va matisar que els dos nous fiscals “substituiran les dues que marxen”.\nSi les cadires valen 1.000 doncs molt be. Pero si colocan una cadira de 100 i cobren 1.000 no. Un munt de lletrats als seus sillons, volem la foto.\n#26 L'últim que tanqui\nJajajjajuasjuasjuas!!! Ja sé com funciona això primer presentés un pressupost després quan surts guanyador el dobles , poses escuses per aixo,, ho per allò etc etc ...." Vaig treballar amb una empresa d'aquí Andorra , "' el pirata més gran que he vist mai " i ja està,i que pagui el poble, això sí ,sí ho fa un altre després," també un pirata ,no tan gran com el meu ex jefe " vas al comú i et queixes pq s'ha duplicat el pressupost\nPretor va dir..La demagògia de l'article presta a que els comentaris no tinguin cap mena d'objectivitat.\nLa justícia és o hauria de ser una cosa seriosa i no solament demostrar-ho a a diari- alguns ho fan- sino tambè donar-ne la impressió, impressionar i per això s'ha de respectar alguns criteris, normes, simbols. Es perque els propis administradors de justicia no els han volgut respectar i s'han volgut posar a l'alçada del justiciable, que s'ha desprestigiat aquests darrers anys en molts llocs incluïda Andorra. Per definició les persones que tenen poder de decisió sobre la llibertat dels justiciables no estan a la mateixa alçada que els justiciables i no poden pretendre ser-hi.Pensar el contrari és no entendre-hi res.\n24. Ostres no podries parlar més clar que no som advocats.\n23. Més igual si miren cap a dalt o cap avaix massa cars els sillons, total tal i com està quedant la justícia últimament podrien seure en un tamboret.\nLa demagògia de l'article presta a que els comentaris no tinguin cap mena d'objectivitat.\nSi les cadires son pels magistrats ales sales de Tribunal, 1.000 euros per cadira no és de cap manera exagerat. evidentment, cal saber el preu de les coses, no ser un ignorant i/o un demagog.\nLes sales de Tribunal han d'imposar al justiciable i per aixó les cadires dels magistrats, que no han de ser cadires sino sillons han de ser grossos i molt confortables perque s'hi han de passar moltes hores per impartir justícia.\nAh, i les tarimes sobre les quals hi ha el pupitre del Tribunal amb el sillons al darrera, no han d'estar al nivell de terra, sino que han de ser ben alts. Que el justiciable hagi d'aixecar el cap per poder repondre a les preguntes dels jutges. Noti's que parlo dels jutges, i no dels fiscals ni dels advocats, les tarimes dels quals han de ser una mica més baixes, perque no son ells qui decideixen (encara que prou ho voldrien) sinò el Tribunal i per això ha d'estar més alt.\nUna cadira mes cara que el sou minim...Anem be...Anem be per implantar la discordia i la falta de convivencia, això no es donar sentit a la democracia i a la societat del be estar.\nCada vegada hi ha més magistrats de fora ... és el que té privatitzar la "justícia" ia més, amb quotes de gènere.\n#20 enxufats de per vida...\nCriteri va dir..Si els membres del CSJ tenen el mateix criteri per escollir cadires que per seleccionar el personal, batlles, fiscals i magistrats i organitzar la justícia. Ara comprenc moltes coses.\nEls bons professionals marxen cremats i/o víctimes de la cacera de bruixes, i els altres es queden. I dirigits per gent no formada i amb menys estudis, que viuen del cuento politic tota la vida. Com voleu que funcioni la justícia???\nSi els membres del CSJ tenen el mateix criteri per escollir cadires que per seleccionar el personal, batlles, fiscals i magistrats i organitzar la justícia. Ara comprenc moltes coses.\nFrancesc va dir..Clar si han d'escalfar la cadira, almenys que aquesta en valgui la pena. Us imagineu escalfa 8 hores al dia una cadira de només 100 euros?


Programari de Gestió de Magatzem\nEsnova Software és una eina informàtica dissenyada per a la gestió dels nostres magatzems.\nAquesta eina dota al magatzem d’una major eficàcia en els seus processos de gestió, disminuint fins a en un 90% el risc de producció d’errors, aconseguint per tant, un notable estalvi en temps i diners.\nAmb aquest Software de gestió els rendiments en els processos habituals d’un magatzem com la recepció, magatzematge, preparació de comandes i expedició de la mercaderia aconsegueixen uns nivells més alts fent que la rendibilitat del magatzem augmenti de forma considerable, alhora que permet conèixer perfectament i en temps real els estocs existents.\nEsnova Software està dissenyat perquè la seva utilització resulti fàcil i intuïtiva a l’usuari, sense necessitat d’haver de sotmetre’s a una formació llarga i complexa.\nUna de les característiques més destacables és la seva capacitat d’adaptació a les necessitats de cada client, és una eina a mesura on s’incorporen únicament aquells procediments que es necessitin, la qual cosa proporciona un estalvi en el cost final.\nEsnova Software és el cervell de la instal·lació, una eina eficient que permet gestionar els nostres magatzems de manera còmoda, fàcil i rendible.\nDos modalidades de implantación de Esnova Software\nÉs una eina informàtica dissenyada per a la gestió dels nostres magatzems de manera còmoda, fàcil i rendible.\nCatàleg Esnova Software


Equip – Argos Capital Partners\nAixecament de capital\nEl nostre equip compta amb dècades d’experiència en M&A i PrivateEquity a través de 3i, Aurica, Phi Industrial, Sherpa Capital, així com en Indústria i Banca Comercial a través de Banco Atlántico, Banc Sabadell i Lloyds Bank.\nComptar amb l’equip adequat és clau per garantir una bona gestió de les necessitats financeres dels nostres clients i poder oferir-los un servei basat en la confiança i l’excel·lència, generant relacions per tota la vida.\nMés de 30 anys d’experiència en direcció de Banca Comercial d’empreses a Banco Atlántico i Banc Sabadell.\nConeixement complert de tots els aspectes de Banca Comercial i àmplia experiència en processos de finançament sindicat, gestió de risc i operacions internacionals amb divises i altres actius financers. Excel·lent xarxa de contactes en tots els principals bancs d’Espanya.\nMBA per IESE amb més de 30 anys d’experiència en Banca Internacional, PrivateEquity i M&A a Lloyds Bank, 3i i Banc Sabadell. Fundador del primer PledgeFund a España, ha treballat al Regne Unit, Brasil, Alemanya i España. Ha gestionat inversions en diversos sectors incloent supermercats, serveis funeraris, botigues de joguines, marcatge industrial, enginyeria i circuits impresos.\nProfessor Associat d’Economia a la Universitat Pompeu Fabra, amb més de 5 anys d’experiència en M&A. S’especialitza en situacions de reestructuració operativa i financera al sector energètic, transport, agrícola i de materials de construcció. Actualment és Director de Reestructuració en una de les empreses client d’Argos Capital Partners.\nExecutiu Internacional amb més de 20 anys d’experiència al sector industrial en països com Espanya, França, Regne Unit, Estats Units, Portugal i Brasil. S’especialitza en el sector automobilístic, equipament elèctric, distribució de hardware, equips de calefacció, tèxtil, emmagatzematge energètic, paperer i d’embalatge


[20-05-2008] Deu dies sense 'tele', 'play' ni ordinador.\nUn col•legi d'Estrasburg pretén que els escolars aprenguin a veure les imatges d'una altra manera.\nA partir de demà, un total de 250 alumnes d'entre sis i onze anys d'un col•legi de la perifèria d'Estrasburg (França) hauran d'enfrontar-se al repte de viure sense mirar una pantalla de televisió o vídeo durant deu dies. L'experiència, batejada Desafiament, es va posar en marxa als Estats Units a principis dels noranta però és la primera vegada que es fa a Europa, segons informa el diari Li Parisien en la seva edició d'avui.\nL'objectiu de la campanya és que els escolars aprenguin a veure les imatges d'una altra manera i en els pròxims deu dies no encenguin ni la televisió, ni l'ordinador, ni posin un DVD o juguin amb la vídeo-consola. "Serà el partit de tot un col•legi contra un enemic. Res està guanyat de forma assegurada", adverteix el director del centre de Ziegelwasser, que ha pilotat aquesta experiència amb l'equip docent del col•legi, situat al barri obrer de Neuhof.\nLa idea, que mai s'ha posat en marxa a Europa però que es repetirà en altres dos col•legis d'Estrasburg l'any que ve, va néixer als Estats Units en els anys noranta arran d'una campanya anual llançada a San José anomenada Setmana lliure de TV. La conclusió a la qual van arribar llavors els investigadors de la Universitat de Califòrnia va demostrar no només que els alumnes van sobreviure sense televisió sinó que les manifestacions de violència es van reduir un 40 % i la violència verbal la meitat.\n"Els nens passen 1.200 hores anuals davant de les pantalles enfront de les 800 que passen al col•legi", segons constata l'Institut europeu Eco-Consell, que ha organitzat l'operació juntament amb el centre estrasburgués. Segons aquestes dades, als onze anys un xaval ha vist, com mitjana, 8.000 morts a la televisió, això sense tenir en compte al 50% o 60 % que han vist imatges pornogràfiques -tant pel•lícules com fotos- sobretot a Internet.\nL'activitat ha estat, no obstant això, minuciosament preparada i, perquè els nois aprenguin a no ser mers espectadors passius davant l'allau constant d'imatges, s'han iniciat en l'art de desxifrar-les o d'esmicolar la publicitat.\nA més, cada alumne tindrà un carnet de a bord i es comprometrà solemnement a fer "tot el que és humanament possible per superar el repte i guanyar punts" enfront de la pantalla. Així, es poden guanyar cinc punts per cada dia de classe i en el carnet han d'anotar el que fan abans i després de classe, el que li ha agradat més i el que li ha semblat més dur.\nEl partit es guanyarà si la puntuació arriba al 70 % del màxim de punts possibles (14.732 per als 250 alumnes).\netiquetes: societat, educació, tecnologia, mestres


França va tenir el primer cas de Covid-19 abans que la Xina anunciés el brot de Wuhan\nEstàtues amb mascareta a París (Reuters/Benoit Tessier)\nVa ser el 27 de desembre i el pacient va contagiar els seus dos fills, però ara tots tres estan curats\nRedacció 04/05/2020 - 14.15 Actualitzat 04/05/2020 - 14.24\nFa més de 4 mesos que hi va haver el primer cas de Covid-19 a França. Metges francesos han descobert que el 27 de desembre ja hi havia una persona amb aquesta malaltia, quatre dies abans que la Xina informés dels primers casos de Wuhan a l'Organització Mundial de la Salut.\nEs tracta d'un pacient a qui es va fer una prova per pneumònia del tipus PCR, com les que es fan per coronavirus, i que ara han tornat a analitzar. Ho ha explicat el metge Yves Cohen, responsable de les UCI dels hospitals Avicenne de Bobigny i Jean Verdier de Bondy, a París:\n"Aquests tests PCR no són nous, no són per a la Covid-19, es van fer per a la grip o altres coronavirus. Nosaltres hem reprès aquests tests que van sortir negatius de pneumònia, i de 24 pacients en tenim un que va ser positiu de Covid-19 el 27 de desembre, quan el van hospitalitzar amb nosaltres."\nEl pacient, que va estar malalt durant 15 dies, va contagiar els seus dos fills, però ara tots tres estan curats. Cap d'ells va anar a la Xina, però els metges creuen que es podrien haver infectat a través de la parella del pacient, asimptomàtica, que treballava en un supermercat, al costat d'un aparador on venien sushi i hi treballaven persones d'origen xinès.\nSanitat analitzarà ara aquestes hipòtesis que semblen confirmar la teoria que el coronavirus ja era a França abans dels primers casos que, de manera oficial, es tenien registrats fins ara, i que es remunten al 24 de gener. Es tractava d'un francès d'origen xinès i de dos turistes també del país asiàtic que havien estat a Wuhan, origen de la pandèmia.\nSanitària treballant a l'UCI de l'Hospital de Saint-Denis, a París (Reuters/Gonzalo Fuentes)\nFrança és el cinquè país amb més morts i contagiats del món, per sota dels Estats Units, Itàlia, el Regne Unit i Espanya. Fins aquest dilluns s'han contagiat 168.693 persones i la xifra de morts és de 24.895, uns 300 menys que a l'estat espanyol.\nFrança Coronavirus Salut


El Pavelló Vic Salut ha estat guardonat a nivell internacional — Ajuntament de Vic\nSou aquí: Inici → Notícies → El Pavelló Vic Salut ha estat guardonat a nivell internacional\nEl Pavelló Vic Salut ha estat guardonat a nivell internacional\nEl projecte liderat per l'Ajuntament de Vic i el Consorci Hospitalari de Vic ha estat reconegut com una de les 100 millors iniciatives hospitalàries a nivell mundial per fer front a la pandèmia, durant la primera onada. La Federació Internacional d’Hospitals ha valorat l’agilitat i la capacitat de resposta d’hospitals de 28 països que van implantar ràpidament nous models d’atenció per assistir a tota la ciutadania.\nPavelló Vic Salut (imatge d’arxiu)\nEl Consorci Hospitalari de Vic forma part de les institucions sanitàries reconegudes internacionalment per la Federació Internacional d’Hospitals (IHF) per l’agilitat i la capacitat de transformació i de resposta que va demostrar durant la primera onada de la pandèmia. En concret, el guardó ‘Beyond the call of duty for COVID-19’ posa el focus en el projecte del Pavelló Vic Salut, que en pocs dies va aconseguir convertir-se en una extensió de l’hospital comarcal per atendre totes les persones d’Osona que ho necessitessin. Aquesta iniciativa va estar liderada per l’Ajuntament de Vic amb l’assessorament de Metges Sense Fronteres i la col·laboració dels diferents proveïdors de salut de Vic (ICS, EBA Vic Sud), així com també de moltes empreses i institucions de la comarca.\nEl comitè format per 16 experts en salut de prestigi internacional ha ressaltat “la diversitat i l’agilitat de la indústria hospitalària per donar resposta a una pandèmia que va obligar als hospitals a desenvolupar, implementar i adoptar nous models i noves formes de treballar, molts dels quals han accelerat una transformació positiva en la prestació dels serveis assistencials”. El director executiu de l’IHF, Ronald Lavater, ha volgut premiar el que considera “un treball excel·lent en la resposta a la pandèmia que està transformant el futur de l’atenció mèdica”.\nAmb l’arranjament del Pavelló Vic Salut en el pic més alt de la pandèmia, la ciutat de Vic va aconseguir donar tranquil·litat, seguretat i garanties als ciutadans de tota la comarca. I va quedar palès que, amb la unió de forces de moltes empreses i institucions, es van aconseguir projectes que a priori semblaven impossibles.\nLa insígnia de ‘Beyond the call of duty for COVID-19’ s’ha fet arribar aquest mes de desembre a un centenar d’hospitals de 28 països del món, entre ells, el CHV.


La Visteta un esmorzarot paradisíac amagat en Barx - GASTRONDARIO\nLa Visteta un esmorzarot paradisíac amagat en Barx\nPublicada en 27 marzo, 2021 27 marzo, 2021 por ALEXIS PELLICER\nBon dia, família¡ hui ens apropem a Barx, un municipi que es troba entre les serres de Mondúver i Buixarró. Les seues serres formen una xicoteta vall on es troba el poble, mentre en els seus voltants trobem diversos barrancs: el de la Drova, el naixement de l’Olmo i Puigmola. Entre els seus llocs d’interés trobem la nevera, per emmagatzemar la neu, les cases de la Drova i el Riu-Rau. Podem visitar les coves del Parpalló, que tanca un jaciment arqueològic de finals del Neolític i a més, és el lloc perfecte per a practicar el cicloturisme i l’espeleologia.\nDes d’Esmorzarots hui hem vingut a gaudir a La Visteta, la inaugurà la mare de Leo, Conxin i el seu pare Leonardo a l’any 1997. Bea i Leo agafaren el relleu l’any 2004, són la segona generació. Bea porta en la sang, l’hostaleria, encara que va estudiar enginyeria industrial, delineació, més en concret, el seu actual treball és la seua vocació. Quan feia un temps que festejaven, es van donar l’oportunitat de portar la Visteta. Decidiren dedicar-se de ple a la gastronomia, gràcies a l’impuls i la insistència de Bea, per convéncer a Leo a prendre la decisió definitiva, avui ella és el pilar base del negoci familiar, que junts porten amb molta estima, transmitent en cada moment molta il·lusió.\nSolen comprar el pa, al mateix forn del poble, a Barx, al Sepell, intenten que tots els seus productes siguen de «km 0» i de qualitat, creuen que aquest és el millor camí per recolzar els comerços de proximitat i és un bé comú per als negocis del voltant, és a dir, busquen qualitat, preu i reciprocitat. Són uns amants dels productes autòctons i preparen cada plat amb molta passió. Destaquen un arròs com a producte de la terreta, l’arròs bo, ben bo, ecològic de Sueca, d’una qualitat increïble, primer ells van fer la prova i despés van fer el tast els seus clients obtenint el mateix resultat per unanimitat, tots van sentir una satisfacció màxima¡¡¡ En això estan sempre, tant Bea com Leo, intentant cada dia millorar¡\nL’oli és molt important per a la cuina, gasten oli alt oleic per a la fregidora, que és molt important, per a la seua qualitat i manteniment. Després per al tema de guisar i fer arrossos de la Valldigna, utilitzen oli d’oliva verge extra, s’autobasteixen de les seues oliveres de la visteta i el reste ho compren a Barx, a ca Guillermo Camarena, l’oli Penyablanca, d’extracció en fred i d’agricultura ancestral, això es nota sempre en el producte final.\nEl millor entrepà estrela, com tot en la vida…va a gustos i pa gustos colors¡¡ jajaja¡ el millor entrepà de la casa per Bea i Leo, és el Mallaoret de llomello amb tomaqueta del terme, guisat a baixa temperatura. Però hi ha molta varietat per escollir: el triple llonganissa, xoriç i botifarra, o també tenen clients que li posen nom a l’entrepà, per eixample el Penyagolosa, que du pexuga, tomaqueta, pernil a la planxa i un ouet..Mmmm que bo¡¡ no teniu fam? que ganes de tornar a la terreta, a la Valldigna per gaudir de les seues meravelles gastronòmiques.\nEl cremaet agrada molt a la gent que va a fer-se un bon esmorzarot, la cultura del cremaet ha tornat per a quedar-se, utilitzen un café meravellós, el café Granell, tot un encert¡ i el personal està passat de desvanit amb ell, el seu saboret no res a veure amb el «carajillo» de tota la vida, per què? pels seus aromes encisadors amb el toc a taronja, torrefacte, canella, llima…i molta dolçoreta Ayyyyy¡¡¡ Hui en dia en els esmorzarots i dinars de família, plaer i amistat és tota una culminació perfecta.\nDesprés de tants anys de sacrifici, Bea i Leo, quan parlen de satisfacció també han de parlar de decepció, una cosa porta l’altra, al treballar amb el públic en general sempre hi trobes de tot, però sempre omplin el poal amb més satisfacció, positivitat i optimisme. Leo sempre diu als seus companys, «lo bonico» que és quan acaben la feina, veure les cares dels clients, sentir els seus comentaris i agraïments… Eixa satisfacció és immediata¡¡¡eixes paraules que el fan omplir-te de saber que la feina que acabes de fer, està ben feta i rebre aquest reconeixement és un sentiment molt gran, no has d’esperar al final de mes o de l’informe per a saber que has fet correctament el servici, hi ha moltes satisfaccions… i més després de tants anys que van començar… miren el que han fet enrere junts i ho consideren molt gran, com si hagueren tingut un fill més.\nMolts anys més per a Bea Ballester i Leo Montagut¡\nMolta força i coratge per a seguir expressant la vostra passió mitjançant la gastronomia autòctona¡\nEsta entrada fue publicada en Arroz de la Valldigna, Comunidad Valenciana, Esmorzarots, Gastronomía, Misteris a la Valldigna, Sin categorizar y etiquetado cacaudelcollaret, cremaet, esmorzarots, esmorzarotvalencià, esmorzarspopulars, gastronomiavalenciana, hemvingutagaudir, laculturadelalmuerzo. Guarda el permalink.\n← La Valldigna i la seua gastronomia\nBar Sagasta un Esmorzarot de Categoria¡¡ →


Metro | | Pàgina 3\nRECOLZA LA VAGA DE METRO\nLa vaga de metro contínua com cada dilluns, per destruir desenes de llocs de treball i precaritzar les noves contractacions. Perquè TMB i l’ajuntament no compleix amb la Llei de transparència. Per incomplir unilateralment convenis anteriors i sentències judicials fermes. Per incomplir les obligacions a què es van comprometre a canvi que descomvocaramos la vaga del passat mes de juliol de 2016.\nDonem suport a la vaga de metro, perquè incompleix la Llei de prevencion de riscos laborals. Perquè TMB i l’Ajuntament anteposen els interessos de la banca a les necessitats de la ciutadania i als drets dels treballadors.\nUNA VICTÒRIA DELS TREBALLADORS DE METRO, ÉS UNA VICTÒRIA DE TOTS I TOTES. RECOLZA LA VAGA DE METRO!!!\nAquesta entrada s'ha publicat en CNT, Huelga, Metro, Transporte público el 08/05/2017 per Seccio Ram.\nA RIO REGIRAT GUANY DE PESCADORS\nAquí estem, immersos en aigües regirades. D’una banda, l’empresa i l’Ajuntament amb un objectiu clar: llevar-nos drets que tenim en acords o Convenis. D’altra banda, una guerra d’interessos personals i sobretot sindicals per aconseguir més vots en les futures eleccions sindicals. Al mig, la plantilla.\nI en aquestes condicions ens toca decidir; secundar o no secundar els aturs, és el gran dubte que té una part de la plantilla de Metre. Per què ara sí i pel MWC 17 no?; Si després de prop de 70 reunions de conveni no s’ha avançat gens, Què anem a aconseguir ara amb aquests aturs?; Si el peix està venut, para què perdre diners?; La meva categoria ni es nomena, Què vaig a aconseguir? Són algunes de les preguntes que se senten.\nNosaltres entenem i compartim moltes d’aquestes inquietuds, però així i tot estem convençudes que toca fer els aturs, per consciència obrera, perquè no cal cedir davant una Direcció i un Ajuntament que tenen com a objectiu eliminar molts dels nostres drets. Volen modificar les nostres condicions de treball i fer de esquirols els deixa la porta oberta perquè ho facin. No és només pel Conveni, és per consciència i pel que vindrà després si vam mostrar feblesa, volen encarrilar-nos cap a un model d’empresa privada.\nNo són vagues per defensar al Comitè d’empresa, no serem nosaltres els qui ho facin, anem a fer les vagues per deixar clar a l’adreça que no ens anem a rendir, que anem a seguir en peus per defensar els nostres drets. La decepció i queixes cap al Comitè d’empresa poden esperar, ja se’ls donarà resposta més endavant amb el Conveni signat. Que la memòria no ens falli d’aquí a uns mesos, quan demanin el vot de la plantilla.\nUna cosa ens ha de quedar clara, l’adreça ha canviat i ens enfrontem a un enemic que mai havíem tingut. Si TMB és públicament opaca, l’objectiu de la nova adreça ho és encara més. Ja no es tracta que ens ofereixin més o menys, és que no compleixen pactes acords i convenis, i no tenen problema a reconèixer-ho davant dels propis mediadors. No ens podem fiar d’algú que no compleix l’acordat perquè no li dóna la gana. O ens plantem ara mateix o ens veurem arrossegats a unes aigües de les quals difícilment podrem sortir.\nEn CNT tenim molt clar que la millor eina per lluitar són les mobilitzacions i encara que és veritat que és decebedora la situació actual, que és lamentable haver deixat perdre bones oportunitats, no per això anem a deixar de donar el nostre suport als aturs encara que siguin excessivament prudents.\nEstem en un riu regirat i a les treballadores ens han vist cara de peix. No deixem que tant empresa com algunes seccions sindicals treguin, d’aquestes aigües, tallada a costa dels treballadors.\nÀNIMS I A LA LLUITA COMPANYES.\nAquesta entrada s'ha publicat en Conflictos laborales, Huelga, Metro, Transporte público el 24/04/2017 per Seccio Ram.\nCONSTITUÏDA LA SECCIÓ SINDICAL DE CNT AL METRO DE BARCELONA (F.M.B)\nUs informem que el passat 4 de febrer, en assemblea del Sindicat d’Oficis Varis de C.N.T. a Barcelona, va quedar constituïda la secció sindical de CNT al Metro de Barcelona (F.M.B.)\nLa poca voluntat per part de la direcció de negociar la majoria de punts de la plataforma de Conveni ratificada en assemblea i reiterats incompliments dels acords vigents, ha estat suficient perquè els companys de Metro afiliats a CNT decidim organitzar-nos i constituir aquesta secció sindical.\nOpinem que el model sindical que hi ha a l’empresa ha demostrat no ser eficaç per defensar i reclamar els nostres drets davant d’un nou tipus de direcció i un Ajuntament més proper al capital que a la classe obrera. Cal un canvi, que els treballadors ens organitzem i participem activament perquè delegar en uns representants no n’hi ha prou. Si no volem perdre drets i condicions de treball aconseguits durant molts anys hem de despertar i començar a implicar-nos.\nAmb aquesta finalitat, en constituir aquesta secció sindical hem cregut necessari marcar-nos uns objectius a aconseguir, establir unes reivindicacions que són les següents:\n1. L’empresa ha de respectar el Conveni Col·lectiu vigent així com tots els acords o pactes que està incomplint de forma reiterada.\n2.-L’actual negociació de Conveni Col·lectiu se centrarà exclusivament en la plataforma ratificada per la plantilla.\n3.-La negociació de Conveni Col·lectiu es realitzarà en la seva totalitat a la taula de negociació. No es traslladarà cap punt de la nostra plataforma de conveni a posteriors negociacions en taules tècniques.\n4.-Per tal de complir amb la Llei de Transparència, l’empresa ha de publicar els noms i salaris de tot el personal fora de conveni de TMB.\n5.-S’ha de tornar al vot a mà alçada. Amb control d’accessos al local i redacció d’actes en finalitzar cada assemblea\n6.-Es permetrà la participació d’aquesta secció sindical a la taula de negociació del conveni col·lectiu i en totes aquelles negociacions que afectin les condicions de treball de la plantilla de F.M.B. Es facilitarà l’assistència a les negociacions als portaveus que aquesta secció sindical designi.\nL’empresa vol pau social, però incompleix pactes i acords vigent. Nosaltres exigim el compliment de les nostres reivindicacions, si volen tenir pau social.\nAlgunes companyes ens han preguntat si anàvem a presentar-nos a les properes eleccions sindicals, NO ens presentarem a les futures eleccions per al Comitè d’Empresa en CNT no vam participar en les eleccions sindicals. Tampoc tenim alliberats sindicals ni subvencions.\nAprofitem l’avinentesa per animar a totes les companyes i companys a afiliar-se i unir-se a aquesta secció sindical. Si us interessa, podeu posar-vos en contacte amb nosaltres a la nostra adreça de correu electrònic:\no a la seu del sindicat situada a: Pl. Duc de Medinaceli, número 6 Entresòl 1ª. Barcelona.\nUna abraçada llibertaria,\nSecció sindical CNT-METRO\nAquesta entrada s'ha publicat en CNT, Metro, Secciones sindicales el 14/02/2017 per Seccio Ram.\nUN CENTENAR DE DIRECTIUS DE TMB S´OPOSEN QUE L´EMPRESA COMPLEIXI AMB LA LLEI DE TRANSPARÈNCIA\n94 persones han presentat recursos davant la Comissió de Garantia d’Accés a la Informació Pública (GAIP) per mantenir en secret els seus sous i identitats.\nTMB ha incomplert els terminis marcats per la GAIP per donar accés a aquest diari a informació prevista en la Llei de Transparencia.\nL’empresa pública de transports va desestimar portar la resolució al Tribunal Superior, encara que no preveu complir-la fins a tancar el conveni del metro.\nTMB, l’empresa pública de transports de Barcelona, continua aplicant una política d’opacitat total sobre els sous i identitats dels seus directius, incomplint la Llei de Transparència i la resolució que la Comissió de Garantia d’Accés a la Informació Pública (GAIP) va dictar a petició de Catalunya Plural, per la qual l’empresa havia de facilitar a aquest mitjà diverses informacions internes abans de l’1 d’octubre.\nL’obscurantisme a l’empresa està motivat, entre altres coses, per l’oposició frontal que han exercit un grup de 94 directius, que s’han personat per evitar que l’empresa permeti l’accés a les seves identitats i sous. Entre el 7 de juliol passat, quan la GAIP va publicar la resolució, i aquest 1 d’octubre, data en què acabava el termini concedit, 94 persones assessorades per un gabinet d’advocats han interposat recursos contenciosos administratius per intentar que els seus noms no surtin a la llum. A més, 247 persones del mateix col·lectiu van presentar al·legacions a la GAIP, argumentant els motius pels quals els seus noms no havien de ser divulgats.\nAquests moviments, però, no han prosperat. La GAIP va desestimar, en primer lloc, el contenciós dels 94, mentre que de les al·legacions presentades pels altres 247 només va estimar-ne 6, corresponents al personal de seguretat. En una nova resolució emesa el 28 de setembre, la GAIP es reitera en l’obligatorietat que l’empresa faciliti tota la informació que Catalunya Plural requereix des del febrer passat.\nPer la seva banda, l’empresa va decidir el 29 de setembre passat no portar la resolució de la GAIP al Tribunal Superior de Justícia. En la reunió del Consell d’Administració de l’empresa, on estan representats els principals partits amb representació als municipis de l’Àrea Metropolitana, el conseller delegat de l’empresa de transports va presentar un informe que desaconsellava la via judicial i apostava per complir la resolució fent la interpretació més laxa i fora de termini.\nNo obstant això, fonts de l’empresa consideren probable que el grup dels 94 directius acudeixi al Tribunal Superior de forma particular, a recomanació del prestigiós gabinet d’advocats extern que han contractat. Si arribessin a fer-ho i reclamessin mesures cautelars, la publicació de la informació emparada per la llei de Transparència podria quedar en suspens durant tot el temps que duri el litigi judicial, mesos o fins i tot anys.\nEl conveni del metro, de fons\nLa política d’opacitat que està duent a terme l’empresa, promoguda pels seus propis directius, té com a teló de fons la negociació dels convenis col·lectius en les dues divisions de la companyia, metro i bus, encara que principalment a la primera, que està sent més problemàtica. Segons reconeixen fonts de l’empresa, la sortida a la llum dels sous dels directius i personal fora de conveni, i les enormes diferències de salari per llocs de treball iguals, suposaria un “incendi” entre els treballadors.\nLa direcció de TMB tem que la publicació de les informacions que està obligada a lliurar a aquest mitjà facin més difícil la negociació amb els treballadors del metro, amb qui asseguren estar a prop d’arribar a un acord sobre el nou conveni. Per això, la seva decisió és no recórrer el recurs, però no complir-lo en la seva literalitat fins que no s’hagi tancat l’acord laboral.\nPer entendre la dimensions de l’escàndol que podria suposar la publicació d’aquesta informació només cal comparar amb el que va suposar la publicació d’un ínfim percentatge d’aquesta el mes l’agost passat, quan l’empresa va publicar el sou dels seus 21 màxims directius obligada per aquest mitjà. En aquell moment Catalunya Plural va revelar que, d’aquests 21 directius, 5 estaven directament vinculats amb el PSC o ICV, les formacions que han governat l’empresa durant dècades.\nAquesta entrada s'ha publicat en AMB (área metropolitana barcelona), Fraude, Metro, TMB (transportes metropolitanos de barcelona) el 04/10/2016 per Seccio Ram.\nMENTIDES I MALGASTAMENT A TMB\nLa publicació aquesta setmana de les escandaloses retribucions de 21 alts directius de TMB, sobre uns 120.000 € anuals de mitjana, ha provocat la indignació de la ciutadania. Una informació incompleta perquè falta publicar els salaris d’uns 70 càrrecs directius més; Adjunts a Direcció, Directors de Servei, Gerents i Responsables Operatius són alguns dels càrrecs dels quals es desconeixen les retribucions. Les vergonyoses justificacions que referent a això està donant Mercedes Vidal, regidor de Mobilitat de l’Ajuntament de Barcelona i Presidenta de TMB no fan més que augmentar aquesta indignació.\nParlen de transparència, però TMB és un exemple d’opacitat, mala gestió i balafiament de capital públic.\nQue TMB compta des de fa anys amb un elevat nombre de càrrecs directius amb salaris desproporcionats no ens sorprèn a les treballadores, és un fet que sospitàvem i que hem anat denunciant des de fa temps. Tampoc ens sorprèn la política de la mentida, engany i manipulació que per ocultar-han mantingut i mantenen la Direcció i l’Ajuntament.\nLes treballadores estem patint aquesta actitud des de fa mesos, res de nou. Durant l’actual negociació del conveni col·lectiu que va provocar les passades mobilitzacions, Ada Colau, Mercedes Vidal i Marc Grau van mentir i van manipular a la ciutadania per desacreditar la nostra lluita. Van ocultar les nostres vertaderes reivindicacions difonent que exigíem unes millores salarials inacceptables, quan en realitat en només un dels punts de la plataforma de conveni fèiem referència al salari i es demanava la seva descongelació. Un salari que portava congelat quatre anys mentre la Direcció, amb seus 120.000 € de salari anual es el pujava un 14%.\nLes mobilitzacions van acabar amb la signatura d’un acord de sortida de vaga en el qual s’estableix que no es realitzaran canvis organitzatius sense acordar-los amb la representació dels treballadors. Però no passa ni un mes quan TMB ho incompleix l’externalitzar part del tornejat de rodes dels trens i llogar maquinària de manteniment de vies, encara que l’empresa ja disposa d’aquest tipus de maquinària i treballadores que s’encarreguen d’aquesta. Si aquests canvis organitzatius no s’han negociat amb el Comitè d’Empresa s’incompleix l’acord i l’espai de negociació es trenca. ¿Això és tenir voluntat de negociació? Un engany més de la Direcció de TMB amb Mercedes Vidal al capdavant.\nPerò aquí no acaba tot, casualment en aquesta mateixa setmana en què esclata l’escàndol dels sous dels directius s’inicia una persecució a les treballadores de Metro. Les companyes que condueixen els trens són pressionades per les seves gerències perquè incompleixin el Reglament de Circulació en pretendre que se saltin la regulació que marca el sistema. Se’ls crida als despatxos perquè donin explicacions per complir amb la RDT. Aquests Responsables excessivament remunerats haurien de conèixer el que diu el Reglament de Circulació:\n“Art. C13. Obediència a les indicacions dels cartells de regulació (RDT)\nA més de l’estricta obediència als sistemes de seguretat per a la circulació del tren, el conductor / a ha d’obeir les indicacions del senyal de RDT (cartell de regulació de trànsit), a fi de complir els objectius de regularitat i puntualitat. “\nL’incompliment del Reglament de Circulació pot ser motiu de sanció.\nOpacitat i mentides a la ciutadania. Enganys, amenaces i sancions injustificades a les treballadores. La política de TMB és molt roí, tot i que que es pot esperar d’una empresa que té a una farisea com a presidenta.\nI en aquest moment, quan la credibilitat de la Direcció de TMB deixa molt a desitjar, quan se’ns amenaça i sanciona, és quan les treballadores del metro continuem negociant les nostres condicions de treball, el nostre conveni col·lectiu. I estarem alerta. No permetrem que se’ns assetgi ni que empitjorin les nostres condicions de treball.\nL’espai de negociació l’ha trencat l’empresa, si cal tornaran les mobilitzacions.\nAquesta entrada s'ha publicat en AMB (área metropolitana barcelona), Conflictos laborales, Fraude, Metro, TMB (transportes metropolitanos de barcelona), Transporte público el 16/08/2016 per Seccio Ram.


El Pla de Fosses 2019-2020 intervindrà en nou indrets de Mallorca i Eivissa\ndivendres, 7 de agost de 2020 23:12h\nEl Pla de Fosses 2019-2020 del Govern preveu actuacions a nou localitzacions de vuit municipis de Mallorca i Eivissa, la majoria cementiris, on es realitzaran tasques d’excavació, exhumació i identificació de restes de víctimes de la Guerra Civil. En aquestes fosses es preveu localitzar els cossos d’almenys quaranta persones, segons la documentació i els estudis preliminars. S’actuarà per primera vegada en indrets emblemàtics com Son Coletes, a Manacor, el cementeri de Bunyola, el de Valldemossa i un forn de calç del coll d’Artà-Salma, mentre que també s’inclouen segones actuacions a Sencelles, a Porreres (a la zona enjardinada), a ses Figueretes, al Pou de Son Lluís de Porreres i al cementeri de Santa Maria.\nEl Pla d’Actuacions en Fosses de la Guerra Civil, que han presentat aquest dilluns la consellera d’Administracions Públiques i Modernització, Isabel Castro, i el secretari autonòmic de Memòria Democràtica i Bon Govern, Jesús Jurado, preveu dues línies de feina més. D’una banda, s’elaborarà un informe antropològic detallat de 35 cossos exhumats en la fossa de Porreres, i no identificats per prova d’ADN, durant la intervenció realitzada el novembre de 2016. Aquest informe ha d’aportar característiques físiques de cadascun dels individus que permetin determinar l’edat i tots els aspectes que donin informació sobre la seva identitat ―trets físics particulars, indicis de qualsevol patologia, malformacions dels ossos, etc.\nLa tercera línia de feina d’aquest Pla 2019-2020 encomana un estudi històric sobre el cementeri nou de Sant Francesc Xavier, a Formentera. L’objectiu és doble: saber si hi va haver en aquest espai inhumacions de persones assassinades durant la Guerra Civil i, en segon lloc, si aquestes poden continuar-hi enterrades, o pel contrari l’espai ha estat alterat. Aquest és un estudi necessari per plantejar futures intervencions en l’espai esmentat.\nEl contracte per a desenvolupar aquest Pla 2019-2020 ha estat adjudicat a ATICS SL, Associació de tècnics d’investigacions culturals i socials SL. L’empresa, amb seu a Mataró, està especialitzada en la realització d’intervencions arqueològiques, la restauració, la difusió i museïtzació, la realització d’estudis històrics i l’aplicació de noves tecnologies en la investigació i inventariat del patrimoni. Ha desenvolupat múltiples projectes relacionats amb la Guerra Civil, com tasques d’intervenció arqueològica, antropològica i recollida en superfície de restes òssies de la Guerra Civil espanyola a diferents municipis catalans des de l’any 2010, per encàrrec de la Direcció General de Memòria Democràtica de la Generalitat de Catalunya.\nAquest és el segon Pla d’actuacions en fosses de la Guerra Civil que impulsa el Govern. Durant el primer Pla de Fosses 2018, desenvolupat per la Societat Aranzadi, de les 12 actuacions previstes inicialment s’ha intervingut en 10 fosses a Mallorca i Eivissa (cementeris d’Alaró, Marratxí, Sencelles, Calvià, ses Figueretes, Llucmajor, Santa Maria, Montuïri, el Pou de s’Àguila de Llucmajor i el Pou de Son Lluís, a Porreres). A Deià es va descartar l’excavació per considerar-se tècnicament inviable i queda pendent la intervenció prevista al cementeri de Porreres.\nCom a resultat d’aquests treballs s’han recuperat restes de 24 cossos de possibles represaliats de la Guerra Civil, entre els quals s’han identificat 4 víctimes: Miquel Marquet Perelló, Joan Ferrà Ferrà, Juana Baño Morales i Julià Fullana. Amb aquestes quatre víctimes són 21 les persones identificades a les Illes Balears fins a dia d’avui d’una setantena de cossos exhumats, ja sigui a través d’actuacions impulsades pel Govern (14 identificacions a Porreres l’any 2016 i 4 dins el Pla de fosses 2018-19) o intervencions prèvies per part de l’Associació Memòria de Mallorca, juntament amb la UIB i l’Ajuntament de Sant Joan (3 identificacions).\nA l'acte han assistit la batlessa de Porreres, Francisca Mora, el batle de Sencelles, Joan Carles Verd, el batle de Valldemossa, Nadal Torres i la regidora de Museus i Arxius de l'Ajuntament d'Artà, Maria Bel Llinàs en representació dels municipis on estan previstes intervencions en aquest Pla de Fosses 2019-2020, així com alguns dels membres de la Comissió Tècnica de Desapareguts i Fosses de les Illes Balears.


M@RC - Antiga Casa del Comú\nAdreça: Plaça de la Constitució.\nEl Comú de Calafell va néixer l'any 1493 sota el govern de Ferran II el Catòlic. Era la institució encarregada, entre d'altres coses, d'elegir el batlle. L'elecció es cada tres anys, en una reunió a la plaça de la Constitució. Aquest edifici , i es va dissoldre l'any 1714 i es va extingir el 1714. El seu consell general es reunia cada tres anys, a la plaça de la Constitució, i elegia el batlle. L'edifici va ser seu de l'Ajuntament fins a la construcció de l'actual.\nCasa que consta de planta baixa i un pis amb teulada a doble vessant amb el carener perpendicular a la façana principal. Té dues portes, una, més antiga, d'arc rebaixat i l'altre, més moderna i petita, amb la llinda i brancals de pedra. A la clau de la primera porta hi ha gravat l'escut circular del Comú de Calafell, que té una creu inscrita dins del cercle, i a sota hi ha la data "1768". Al primer pis hi ha un balcó al centre i una finestra a cada costat. Entre el balcó i la finestra de la dreta hi ha una pedra que estava dedicada a la Constitució i que està repicada. A la cantonada de la casa es conserva una teiera antiga de ferro.\nEl Comú de Calafell va néixer l'any 1493, quan Ferran II el Catòlic va trametre al Governador general del Principat perquè ajudés als calafellencs a recollir els diners per redimir les jurisdiccions senyorívoles i escollir síndics per constituir-se en ajuntament lliure. El Consell General es reunia cada tres anys a la plaça de la Constitució i una de les seves funcions era la d'escollir batlle. L'any 1714 es va dissoldre el Comú. Aquest edifici va ser la seu de l'Ajuntament fins que es va construir l'actual, a finals del segle XIX.\nDurant unes obres de remodelació que es van fer a la casa als anys 80 del segle XX, es van trobar emparedats documents dels segles XVIII i XIX.\nLloc web: http://calafell.cat/edifici-del-comu\nCoordenades Geogràfiques G.G. (x,y): [41.201603],\t[1.569364]


El PSOE proposa la creació d'un nou Gimnàs Municipal per a incrementar els servicis esportius a Altea - Altea Digital\nEl PSOE proposa la creació d’un nou Gimnàs Municipal per a incrementar els servicis esportius a Altea\nEl Partit Socialista d’Altea ha inclòs en el seu programa electoral la creació un nou Gimnàs Municipal per a així incrementar els servicis esportius alteans. La nova iniciativa ha sigut presentada hui per l’actual alcalde i candidat a la reelecció, Andrés Ripoll, i el secretari general del partit i número 2 de la llista electoral, Eloy Hidalgo.\nEl projecte socialista proposa que el gimnàs compte amb “fitness, aeròbic, step, sala de musculació, cicle indor, cafeteria i Spa”, ha explicat el candidat a l’alcaldia. A més, també es pretén adequar i arreglar la piscina municipal per a unir els seus servicis amb la nova instal·lació esportiva.\nPer a Ripoll, és un projecte “necessari” per al municipi ja que “hi ha molta demanda”. En este sentit, ha afirmat que “hem d’ampliar les instal·lacions esportives per a donar el millor servici a tots els esportistes del nostre poble”.\nRipoll també ha recordat multitud de projectes que s’han executat durant esta legislatura per a millorar les instal·lacions esportives sumant una inversió total d’1.980.000 euros. “Instal·lem plaques solars en la piscina; la xarxa de sanejament en la Ciutat Esportiva; aconseguim l’enganxall de llum per al camp de futbol enfront d’un alternador de gasoil que consumia molt i que ens va deixar el PP o les millores en els vestuaris han aconseguit que les instal·lacions estiguen en bones condicions”, ha afirmat el primer edil.\nAixí mateix, Eloy Hidalgo ha matisat que des del PSOE “sempre hem cregut que l’esport és un dret i hem apostat durant la nostra gestió per l’esport base i per a tots” i així “s’ha vist reflectit en les nostres actuacions durant estos quatres anys”.\nEl nou programa electoral socialista inclou més propostes esportives per al municipi com: reconstituir el Consell Municipal d’Esports; reservar terrenys del PGOU per a ampliar la zona esportiva; apostar per la formació esportiva dels monitors; adequar un itinerari segur per a ser utilitzat per les Escoles Municipals de Ciclisme; construir les pistes de pàdel i vestuaris en el complex esportiu Joan Montiel d’Altea la Vella; executar carrils bici; continuar millorant totes les instal·lacions esportives municipals; fomentar i adequar les activitats esportives per a persones amb discapacitat; crear la figura d’un gestor que programe activitats esportives i d’oci per a totes les edats; ampliar l’horari d’obertura de les instal·lacions; fomentar i promoure les subvencions individualitzades garantint la igualtat d’oportunitats o la construcció d’un Skate Park i d’un Rocòdrom, entre altres iniciatives.\nTant Ripoll com Hidalgo han demanat el vot de la ciutadania perquè “hem complit amb tots els esportistes i junts farem més per l’esport i per Altea”.


GIPE | Com es fa un Currículum Vitae\nCom es fa un Currículum Vitae\nEn aquesta pàgina t’assessorarem sobre els passos que has de seguir per redactar correctament el teu currículum, i te n’oferirem uns quants exemples.\nEls professionals dedicats a la contractació de personal esperen que el currículum siga l’expressió clara i concisa sobre les dades personals, la formació i l’experiència professional de la persona que aspira a una ocupació.\nEl primer objectiu que busques a l’hora de preparar el teu currículum és obtenir una entrevista.\nEl currículum compleix una funció triple:\nConcentrar l’atenció durant la primera entrevista sobre els aspectes més importants de la teua personalitat i del teu recorregut acadèmic i laboral.\nDesprés de l’entrevista, recordar al teu futur ocupador les dades que millor parlen de tu.\nDels punts forts de la teua biografia, el currículum ha de fer ressaltar els que estan en perfecta adequació amb la funció que has d’exercir en l’empresa, però sense mentir. Això significa que potser has de modificar el currículum depenent del lloc de treball a què et presentes.\nCom has d’estructurar el currículum\nPrimer és necessari donar-li un títol: "Currículum de (nom i cognoms de la persona)”, o només "Currículum".\nA continuació vénen les diferents parts que un currículum ha de tenir sempre, distribuïdes d’aquesta manera:\nDades personals: Nom i cognoms, lloc i data de naixement, estat civil, adreça personal, número de telèfon de contacte, adreça de correu electrònic, etc.\nFormació acadèmica: Estudis que has cursat, amb indicació de dates, centre, i lloc on els has fet.\nAltres títols i seminaris: Estudis complementaris als universitaris que milloren la teua formació universitària, amb les dates, el centre i el lloc on els has cursat.\nExperiència professional: Experiència laboral relacionada amb els estudis universitaris o que puguen ser d’interès per a l’empresa que et vol contractar. No et descuides d’assenyalar les dates, l’empresa en què has treballat i les funcions i tasques que hi has dut a terme.\nIdiomes: En aquest apartat mencionaràs els idiomes que coneixes i el nivell que tens. Si has obtingut algun títol reconegut, com per exemple el First Certificate en anglès que acredite els teus coneixements en aquests àmbits, indica-ho.\nInformàtica: Assenyala els coneixements informàtics que tingues: sistemes operatius, processadors de text, fulls de càlcul, bases de dades, disseny gràfic, Internet, etc.\nAltres dades d’interès: En aquest últim apartat inclou tots els aspectes que no has esmentat encara, com ara el carnet de conduir, disponibilitat, etc.\nCom pots presentar el currículum\nHi ha tres maneres de presentar un currículum: la cronològica, la cronològica inversa, i la funcional.\nEl currículum cronològic\nPermet presentar la informació a partir de la més antiga fins a la més recent. Aquest format té l’avantatge de destacar l’evolució seguida. Posa de relleu, si és possible, l’estabilitat i l’evolució ascendent de la teua carrera.\nLa presentació cronològica ofereix l’esquema ideal per a la posterior entrevista personal.\nEl currículum cronològic invers\nMenys tradicional, aquesta presentació guanya més terreny cada dia. Consisteix a començar per les dades més recents. Té l’avantatge de destacar les experiències més recents, que són òbviament les que interessen més a les persones susceptibles de contractar-te.\nDistribueix la informació per temer i propociona un coneixement ràpid de la teua formació i experiència en un àmbit determinat. És un perfecte instrument de màrqueting perquè, com que no segueix una progressió cronològicam permet seleccionar els punts positius i ometre els eventuals errors de recorregut, els períodes de desocupació, els canvis freqüents de treball, etc.\nL’especialista en selecció i contractació de personal està acostumat a aquestes tres formes de presentació del currículum, de manera que hauràs d’escollir la que convé més al teu perfil professional.\nEl teu currículum no ha d’excedir una pàgina o dues.\nHas de cuidar l’estil i evitar els errors d’ortografia.\nAbans d’enviar-lo, convé que una tercera persona en faça una lectura crítica.\nHas de cuidar la imatge: paper de qualitat, caràcters apropiats al contingut, presentació agradable per a facilitar la lectura, etc.\nLa fotografia adjunta ha de ser recent i de mida carnet.\nNom i Cognoms: Eduard Carratalà Llopis\nData y lloc de naixement: 12 d’agost de 1995 - Alacant FOTO\nDNI número: 2888887-Z\nAdreça: C/ Europa, núm. 3, 2n B, 03003 Alacant\nTelèfon: 555 21 20 11\nMàster en Administració i Direcció d’Empreses MBA, per FUNDESEM.\nGrau en Administración y Dirección de Empresas. Universitat d´Alacant\nAlternatives Empresarials, per la Universitat d’Alacant (20 h).\nGestió i Creació d’Empreses, pel Centre de Creació d’Empreses de la C. Valenciana (25 h).\nJornades sobre les Noves Lleis Europees, pel Centre d’Estudis Europeus de Barcelona (10 h).\nEstudi Econòmic de la C Valenciana, Departament d’Estudis del Ministeri d’Economia i Hisenda (150 h).\nConveni en pràctiques a través del programa gestionat pel Gabinet d’Iniciatives per a l’Ocupació (GIPO) de la Universitat d’Alacant; en el Departament de Comptabilitat de la multinacional GEIST, SA, fent durant vuit mesos tasques administratives i comptables.\nContracte de sis mesos en l’empresa BASET, SL, fent tasques administratives en general\nNivell alt. Títol de l’Escola Oficial d’Idiomes.\nNivell mitjà. Cursant tercer curs en l’Escola Oficial d’Idiomes.\nNivell mitjà. Certificat de Coneixements Elementals de Valencià, per la Junta Qualificadora de Coneixements de Valencià. Conselleria de Cultura, Educació i Ciència.\nConeixements mitjans alts a nivell usuari:\nProcessadors de text: Microsoft Word\nFulls de càlcul: Excel\nBases de dades: Access\nPermís de conduir B1, vehicle propi, disponibilitat per a viatjar.\nEls puc oferir les dades que consideren oportunes en el cas que me les sol·liciten.\nEsperem t’haja sigut d’ajuda.


Projectes | Companyia de Dansa Xiquis\nCompanyia de Dansa Xiquis / Projectes\nPel que fa als objectius del curs, allò principal és la formació mateixa. Pensem que, per tal de formar bons ballarins, allò essencial és que tinguen una bona formació, que creïn les seues pròpies coreografies i que es puguin desenvolupar en l’àmbit del freestyle.\nÉs a dir, els professors s’encarreguen d’oferir la formació que ells mateixos han rebut no només en ciutats com Barcelona, sinó arreu del món (LA, Tokyo, París, Wroclaw, Liverpool, Londres, etc.) i compartir-la amb els alumnes. Tanmateix, l’ensenyament és de recepció activa, això implica que l’alumne serà convidat a crear les seues pròpies coreografies i fins i tot posar-les a sobre d’un escenari en les exhibicions pensades per ser organitzades per ells mateixos. Més encara, se’ls proporcionarà els recursos necessaris per a iniciar-se al freestyle o millorar-lo i ser capaços d’improvisar en qualsevol moment.\nTambé es duen a terme una sèrie d’exercicis i activitats paral·leles a la dansa, que fan que l’alumne treballe la seua capacitat d’actuar en tant que artista i completar, d’aquesta manera, els seus recursos com a ballarí o ballarina. Així doncs, el treball serà posat sobre un escenari no tan sols a final de curs, sinó durant el curs mateix. Amb això es pretén que l’alumne s’acostumi a ballar i actuar davant d’un públic i que pugui fer-li front.\nUna altra manera de mostrar el treball dels alumnes és la gravació de videoclips de ball, que s’aniran fent durant tot el curs, amb una sèrie d’assajos extra. La finalitat dels videoclips no és sinó la d’exportar al món el nostre treball, sempre pensant en compartir i no pas en competir.\nLa novetat d’aquest curs és la de disparar els alumnes a nivell nacional i internacional. El nivell al qual creix la dansa en un mateix molt sovint el marca i el canvia, però és ben sabut que molts cops, en no sentir-se suficientment suportat, l’alumne s’instal·la en una posició còmoda que no crida molt l’atenció. És per això que pretenem humilment estirar l’alumne i ajudar-lo, tot oferint-li tutories personalitzades per tal que s’obri i la comunicació alumne-professor sigui molt més propera i afectiva. A més, el professorat organitzarà alguna sortida voluntària per tal que l’alumne aprengui encara més i a un nivell pròpiament internacional a la vegada que coneix gent d’altres llocs i amb els mateixos interessos. S’informarà de totes les sortides prèviament als pares dels alumnes i sovint es faran reunions per tal de fer les explicacions corresponents i resoldre tota mena de dubtes.\nAquí us deixem un enllaç on podreu fer-hi un cop d’ull als nostres projectes audiovisuals


QUI TÉ UNA AMIGA, TÉ UN TRESOR\nAquests darrers dies he rebut un regal en forma de visita: la Clara, companya meva de provació, havia de viatjar de Mèxic a Roma, i no va dubtar ni un moment a passar per Espanya. Ens vam fer molt amigues en aquells mesos de convivència ara fa cinc anys, i hem sabut mantenir l'amistat tot aquest temps. Aleshores ens vam acomiadar amb certa nostàlgia. Mèxic estava molt lluny i no seria fàcil retrobar-nos, però amb el temps se'ns ha fet un regal d'aquells que sempre consideres inmerescuts.\nL'amistat en la Vida Religiosa és tot un do. Et regala companyes, amigues, germanes que et fan de mirall, que t'escolten, i que perquè t'estimen no sempre et diuen el que vols sentir... Et regala fidelitat, estimació, confiança. Et recorden quina és la manera d'estimar de Déu. I t'invita a fer tu el mateix.\nTens raó, Clara, per si encara no ho sabiem, Dios es muy bueno . I jo encara em pessigo per saber si ha estat un somni o ha passat de veritat.\na les 6:00 1 comentari:


Pedro Sánchez anuncia 100 milions d'euros per fer front a l'augment del preu de l'energia - Empordà\nBarcelona | 24·10·21 | 16:02\nEl president espanyol i secretari general del PSOE, Pedro Sánchez, al congrés del partit a Extremadura ACN\nEl president del govern espanyol, Pedro Sánchez, ha anunciat aquest diumenge que el consell de ministres de dimarts aprovarà un reial decret que inclourà 100 milions d'euros extraordinaris per fer front a l'alça dels preus de l'energia. A la clausura del XIII Congrés de PSOE d'Extremadura, ha dit que aquesta dotació ajudarà les llars més vulnerables, permetrà la indústria i les empreses protegir els seus contractes i ha de servir també per incorporar transparència en la tarifa elèctrica. El mateix consell de ministres aprovarà la primera llei d'habitatge amb l'objectiu de protegir en especial els joves "que se senten exclosos del lloguer o la compra", i que prohibirà "l'alienació d'habitatge social als fons d'inversió especulatius".\nSánchez ha assegurat al congrés regional que d'aquesta manera respondran dimarts a l'alça dels preus, i que el reial decret permetrà ajudar els 1,2 milions de llars vulnerables ara que comença l'hivern. La mesura també servirà per ajudar les indústries a protegir els seus contractes davant la pujada de preus, i també vol incorporar transparència, "i per tant control", en la formació dels preus de la tarifa elèctrica. Així, el reial decret permetrà defensar el consumidor i la indústria i l'empresa, així com promoure la transparència i exercir un major control davant les empreses energètiques.\nEn aquest àmbit, ha reivindicat que també cal "fer coses en l'àmbit europeu", i en concret revisar el marc i la directiva comunitaris. S'ha preguntat que si amb les vacunes els estats membre són més forts units de cara a les grans farmacèutiques, perquè no es fa el mateix amb els països productors de gas. Així, ha suggerit per què no es fa una negociació conjunta ara mateix que hi ha una competició pel gas. Com a solució, Sánchez ha assegurat que aconseguirà una "resposta conjunta en l'àmbit europeu".\nPrimera llei d'habitatge de la democràcia\nEl segon anunci ha estat l'aprovació de la "primera llei d'habitatge en la història de la democràcia" espanyola per aconseguir convertir en un dret que està a la Constitució en un "vertader dret" per als joves i tots aquells que se'n senten exclosos. Segons ha dit, aquesta llei permetrà deixar de concebre l'habitatge com "un problema" i fer-ho realment com el "dret" que és. Entre els punts forts de la norma, hi haurà el veto a l'alienació d'habitatge social, com han fet algunes regions de l'estat: "L'habitatge públic no es desamortitzarà més en el nostre país".\nA banda, inclourà un pla de lloguer de 100.000 habitatges a construir durant els pròxims anys, dels quals el 30%, és a dir 30.000 immobles, seran per als joves com a habitatge social per aconseguir reduir l'edat d'emancipació a Espanya. En aquest àmbit, Sánchez també ha fet referència a l'aportació de 250 euros aprovada per als joves com a ajut al lloguer.\nFons europeus per l'FP\nRespecte als fons europeus, ha destacat que el govern apostarà per la Formació Professional (FP) a tota Espanya, amb una partida de 5.000 milions d'euros a l'FP amb una nova llei i currículums adaptats als nous lloc de treball, on més de 1.500 milions provindran dels fons comunitaris. Aquests diners permetran, per exemple, digitalitzar les aules i que els mestres coneguin les eines de la digitalització.\nAl congrés regional, Sánchez també ha dit que els fons europeus, al servei de la protecció dels ciutadans, permetran treballar en la cohesió territorial de l'Estat, per exemple amb el "compromís del govern" de l'AVE de Plasència a Badajoz a l'estiu del 2022.D'altra banda, Sánchez ha celebrat que gràcies a seguir el Pacte de Toledo el seu partit va acabar amb la contrareforma del PP i ha garantit per llei que els jubilats tinguin una pensió revalorada per l'IPC.\n"Fa molt poc de temps ens criticaven per ser socialdemòcrates", ha dit, mentre que el PSOE ha aconseguit conquerir les llibertats individuals, cosa que seguiran fent "pesi a qui pesi".Ha defensat que on abans hi havia corrupció, avui hi ha un govern exemplar i transparent, i que això fa la socialdemocràcia "més necessària que mai". Tanmateix, ha assumit que la pandèmia ha tingut molts efectes i ha accelerat molts canvis, i per això, segons ha dit, el projecte polític d'Espanya ha de ser el del "creixement, la feina, la cohesió i la convivència".


creativitat | El Bloc d'empresa i emprenedoria\nEntrades classificades amb: creativitat\nVídeo dels 10 projectes creatius presentats a la jornada Pechakutcha ReC.0. Un món creatiu\nDos dels projectes escollits per a ser presentats en públic són del Tecnocampus : Wineys, un projecte sorgit del mon universitari i Neuromàrketing Bitlonia.com, projecte d’una de les empreses instal•lades al Tecnocampus.\nL’objectiu de la jornada Pechakutcha REC.0 Un mon creatiu impulsada per ACTE, que és una associació de col•lectivitats tèxtils a nivell europeu, de la qual el Tecnocampus n’és membre, és donar a conèixer projectes creatius i innovadors .\nAquest acte va tenir lloc en el marc del REC.0 a Igualada el passat mes de novembre.\nETIQUETES creativitat, emprenedoria, tèxtil


Una sanció deixa Vettel sense victòria al Canadà\nMontreal » EFE\nHamilton guanya tot i ser segon i és més líder del Mundial\nL'anglès Lewis Hamilton (Mercedes) va reforçar el seu liderat al Mundial de Fórmula en guanyar aquest diumenge el Gran Premi del Canadà, que va acabar amb polèmica a causa de la sanció de cinc segons imposada a l'alemany Sebastian Vettel (Ferrari), que havia creuat primer la meta i va perdre, per aquest motiu, el triomf a Mont-real.\nVettel havia arrencat primer, després d'haver signat el dissabte la seva cinquantena sisena 'pole' en F1, per davant de Hamilton, i va liderar durant gairebé la totalitat un Gran Premi, la victòria se li va escapar a la quaranta-vuitena de les 70 voltes que es van donar al circuit Gilles Villeneuve.\n'Seb' es va passar de frenada en la sortida de la tercera corba, pressionat per Lewis, i va retornar a pista de forma antireglamentària i obstaculitzant l'anglès, segons els comissaris que el van sancionar amb els cinc segons que li van costar el triomf.\nHamilton, que va admetre que aquesta no és la millor manera de guanyar una carrera i que va apuntar en la cerimònia del podi, en la qual part del públic va decidir esbroncar, que, en qualsevol dels casos, ell no havia pres la decisió.\nVa signar d'aquesta forma la seva cinquena victòria de l'any, en una cursa que l'altre pilot de Ferrari, el monegasc Charles Leclerc, va acabar tercer. I en la qual l'espanyol Carlos Sainz (McLaren) no va puntuar, en acabar onzè.\nSi no hagués estat per la decisió dels comissaris, la cursa no hagués passat a la història de l'automobilisme per la seva emoció, en una pista poc propensa als avançaments, de potència i en la qual era fonamental preservar els frens d'excessius escalfaments.\nAquest va ser el motiu pel qual Sainz, que -després de ser sancionat el dissabte per molestar al tailandès Alexander Albon (Toro Rosso) a la primera ronda (Q1) de la qualificació- havia sortit onzè, va arruïnar les seves possibilitats d'èxit.\nEl madrileny, que venia de signar un brillant sisè lloc a Mònaco, va explicar després de sortir sense punts de Mont-real que se li havia tapat un conducte de refrigeració dels frens, el que el va obligar a parar molt abans del previst, després de la tercera volta , hipotecant la resta de la seva actuació.\nLa millor estratègia del dia va ser la de l'holandès Max Verstappen (Red Bull), que va sortir novè, amb el més dur dels compostos, va ser l'últim a parar -a la 49-; canviar a pneumàtic mitjà i va acabar cinquè. Per darrere de l'altre Mercedes, el del finlandès Valtteri Bottas, que va esgarrapar un punt en marcar la volta ràpida en l'últim gir, en què va cobrir els 4.361 metres de la pista de l'illa artificial de Notre Dame en un minut, 13 segons i 78 mil·lèsimes 214,833.\nVettel va acabar de muntar el nombre en el lliurament de premis, abans de la qual va invertir els cartells amb l'1 i el 2 que acreditaven els dos primers llocs, situats davant del Mercedes de Hamilton i del seu Ferrari, respectivament. Això, prèviament a abandonar abans d'hora l'entrevista del podi, en la qual tot just va explicar que agraïa el suport de la part del públic que posteriorment va escridassar a l'anglès.\nHamilton preferia guanyar d'una altra manera, segons va reconèixer, però va marxar amb un triomf que va convertir a Mont-real a la pista en la que més victòries ha celebrat des que pilota a la F1. L'excèntric i espectacular pilot de Stevenage va igualar la plusmarca de set triomfs al circuit Gilles Villeneuve de l'alemany Michael Schumacher, l'únic que supera (amb set) els seus cinc títols mundials.\nAlhora, es va situar a l'abast de tretze del rècord històric de victòries en Fórmula del 'Kaiser' (91), convalescent encara del greu accident d'esquí que va patir l'antepenúltim dia de 2013 a l'estació francesa de Meribel.\nDesprés d'aquesta victòria, en una prova en la qual el mexicà Sergio Pérez (Racing Point) tampoc va puntuar, en acabar dotzè, Hamilton encapçala el Mundial amb 162 punts, 29 més que Bottas. I entrarà amb un avantatge de 62 punts sobre Vettel al circuit de Le Castellet, on el 23 de juny es disputarà el Gran Premi de França, primera part d'un 'programa doble' que es completarà just una setmana després amb el d'Àustria, al Red Bull Ring de Spielberg.


Memorial Toni Blanch | INS Joan Amigó i Callau\nAquest passat divendres 19 de maig vam celebrar una diada esportiva en memòria del Toni Blanch. El Toni va ser professor d’educació física a l’INS Joan Amigó. La jornada va comptar amb la presència de varis alumnes de l’INS Martí l’Humà de Montblanc, que van realitzar tornejos de futbol sala masculins i femenins.\nSimultàniament es va realitzar el 1r concurs de cubs de Rubik. El guanyador va ser l’alumne Josep Mª Trullols de 3r d’ESO.\nA continuació vam gaudir de la xerrada de l’Erika Soriano, una ex-alumna del centre que aquest passat setembre ha assolit la fita de creuar l’Estret de Gibraltar nedant.\nTot seguit vam fer l’entrega de premis i reconeixements de diferents activitats que s’han dut a terme al centre: proves Cangur, INS Cara Neta, … I es van fer públics els guanyadors/es del 5è Concurs Fotogràfic Eduard Maimoné, que aquest any tenia com a motiu “les nostres mascotes”. L’Eduard va ser professor de ciències a l’INS Joan Amigó. La guanyadora de primer cicle va ser l’alumna Enoa Fernández amb la fotografia “Els cavalls també somriuen”. La guanyadora de segon cicle va ser l’alumna Júlia Boqué amb la fotografia “Clares intencions”. La guanyadora en categoria adulta va ser la Judith Guerrero amb la fotografia “Jo també vull jugar”.\nVa ser una jornada festiva i lúdica en memòria del Toni i el Maimo. Allà on sigueu, gràcies per haver format part de la nostra comunitat educativa.\nPortada, Premis Concursos, Curs 2016-2017, Institut, Visual 0\nMatrícula 1r CFGM SMX curs 2021-2022\nReunió inici de curs 1r d’ESO curs 2021-2022\nLlistat de llibres, lectures i material curs 2021-2022\nLlista de sol·licituds SMX\nLectures i recomanacions de feina d’estiu


Els Pets actuaran la nit de Sant Joan al Palau d'Anglesola\nDesprés de la culminació de la 'Gira SOM', del disc homònim, Els Pets celebren el seu 35è aniversari\nper Marta Romera 14/04/2021 19:20h\nEl grup Els Pets actuarà el pròxim 24 de juny, revetlla de Sant Joan, al poliesportiu del Palau d'Anglesola, a la comarca lleidatana del Pla d'Urgell. Aquest acte, organitzat per l'Ajuntament del Palau d'Anglesola, està pensat per donar la benvinguda a l'estiu, un estiu que esperem que arribi amb la situació epidemiològica més controlada.\nEvidentment complirà les mesures sanitàries del moment, i té l'objectiu que sigui l'inici de la reobertura cultural a la vila. Com diuen des del grup que pujarà a l'escenari per Sant Joan «la cultura és la vacuna més efectiva per poder suportar aquesta apocalipsi que ens ha caigut a sobre». Des d'aquesta setmana es poden comprar les entrades (20 €) a la web emplauelpalau.cat Es poden adquirir un màxim de quatre unitats en cada compra, que han de ser de la mateixa unitat de convivència.\nEls Pets actuaran la nit de Sant Joan al Palau d'Anglesola | LleidaDiari.cat\n35 anys als escenaris\nDesprés de la culminació de la 'Gira SOM', del disc homònim, Els Pets celebren el seu 35è aniversari i han preparat una gira titulada '20 / 20'. La previsió inicial de la gira '20 / 20' era realitzar 20 concerts i portar dalt dels escenaris els vint grans èxits de la banda. Amb la pandèmia, el nombre de concerts ha quedat en un segon pla i justament per això la cita palauanglesolina serà una bona oportunitat per festejar aquest aniversari.\nLa proposta musical porta dalt dels escenaris els temes més populars del grup de forma cronològica inversa, dels més recents als més antics. Així, a mesura que avança l'espectacle, tant el grup com el públic rejoveneix, segons assenyalen Els Pets. Cada un dels concerts és una mirada retrospectiva del que han estat els 35 anys de la carrera del grup, i és una petita festa per a celebrar el 35è aniversari amb els seus seguidors, que els han donat suport i que han viscut aquests anys amb la banda sonora d'Els Pets acompanyant-los.\nLa trobada del 24 de juny serà trepidant, eufòrica i també amb un punt de nostàlgia. I, malgrat que sigui amb separacions de grups bombolla, amb mascareta i totes les mesures i restriccions que calgui, segur, segur, que serà una vetllada molt desitjada després de tants mesos sense poder participar d'actes com aquest.\nBalaguer instal·la aparcabicicletes en diferents zones de la ciutat


Un laboratori de Viena prepara mosquits mascles esterilitzats per combatre el Zika - Regió7 :: El Diari de la Catalunya Central\nUn laboratori de Viena prepara mosquits mascles esterilitzats per combatre el Zika\nUn laboratori cria tres milions de mosquits cada setmana i els deixa en zones de conflicte\neukene okendo/efe | viena 14.02.2016 | 00:00\nUn exemplar del mosquit transmissor del Zika, l´´Aaedes Aegypty´ óscar rivera/efe\nMentre a Llatinoamèrica el mosquit Aedes aegypty, que transmet el Zika, el dengue i el Chikungunya, és l'enemic públic número u, un laboratori de Viena cria cada setmana uns tres bilions de mascles esterilitzats per disminuir-ne la població a les zones afectades. Encara que sembli contradictori, la reproducció en massa de l'insecte, i deixar-lo després en llibertat en zones afectades per la malaltia, és un mètode que pot ajudar a reduir-ne la població i disminuir el risc de contagi de les malalties de què és portador.\n"Hem comprovat que funciona en grans àrees amb diverses espècies de mosques, com la tse-tse, així que no es pot pensar que no funcionaria amb mosquits", explica el biòleg molecular Kostas Broutsis al laboratori que l'Organisme Internacional de l'Energia Atòmica (OIEA) té a Seibersdorf, prop de Viena. Aquest expert grec forma part de la divisió conjunta de l'OIEA i l'Organització de l'ONU per a l'Alimentació i l'Agricultura (FAO) dedicada a projectes de millora alimentària, seguretat dels aliments i control de plagues.\nL'anomenada Tècnica de l'Insecte Estèril (SIT) consisteix a alliberar milions de mascles esterilitzats mitjançant radiació perquè s'aparellin amb femelles. Com que aquests insectes s'aparellen una única vegada, aquest procés pot ajudar a reduir-ne, tot i que no a eradicar-les, les poblacions. Al laboratori es reprodueixen les condicions d'humitat i altes temperatures apropiades per criar les larves.\nAparellament amb femelles\nUn milió de mosquits mascles es crien en contenidors d'un metre cúbic per a ser esterilitzats, mitjançant l'exposició a radiació, i el seu destí és aparellar-se amb femelles sense que s'aconsegueixi descendència, cosa que fa disminuir la població.\nEl procés comença posant sang de vaques o porcs amb sucre a sobre d'una caixa amb reixetes que conté mosquits femelles perquè se sentin atretes per la sang i puguin posar els ous en un paper que hi ha dins d'aquesta caixa. Aquest paper es guarda en un pot d'aigua amb nutrients perquè puguin créixer els insectes fins a esdevenir larves, i després se separen per sexes.


I si el futbol català convida a Kosovo a jugar contra Catalunya? - La República Esportiva\nEn qualsevol cas, un partit de futbol entre Catalunya i Kosovo seria tot un espectacle, si més no polític\nVeient com en són d’impresentables els nacionalistes espanyols, i en particular els organismes rectors de l’esport espanyol, amb el tracte que estan dispensant a Kosovo a partir del moment en què els sorteig els va incloure en el mateix grup de classificació per al mundial de Qatar, està clar que els catalans hauríem de mostrar la nostra solidaritat amb el petit país balcànic i què millor seria que convidar la selecció kosovar a fer una estada a Catalunya i a jugar-hi un partit contra la selecció catalana.\nJa sabem que el govern espanyol segurament boicotejaria el partit prohibint l’entrada dels jugadors de Kosovo a l’estat espanyol, però seria un acte més que desacreditaria la diplomàcia espanyola davant dels ulls d’Europa.\nNo fa massa, en els moments àlgids de la lluita per obtenir el reconeixement de les seleccions catalanes, segur que ja s’hauria pensat i programat. Ara, però, veient la desmobilització de la Plataforma Pro Seleccions (algun dia caldrà parlar de què ha passat) sembla molt més complicat. En qualsevol cas, un partit de futbol entre Catalunya i Kosovo seria tot un espectacle, si més no polític.


CantauRock - Sant Adrià de Besòs - 2/3/2011\n- Un any més queda demostrat que es poden fer propostes d'aquest tipus a la nostra ciutat.\nEl dissabte 26 de febrer es va celebrar en el local Nou TM la segona edició del festival solidari Cantaurock que, en aquesta ocasió, destina els fons recaptats a un projecte de rehabilitació de cases a Palestina (a través de l'organització Pau ara).\nPan de higo van ser els encarregats d'inaugurar la nit de rock amb “Menos cuatro”, tema que forma part del seu últim treball discogràfic,“Las vergüenzas de los zotes”. Poesia rotunda transmesa de forma magistral a través de l'excel·lent contrast de veus de Marc Puente i Pilar Sánchez. Representants del rock urbà més visceral i sincer, Pan de Higo van aconseguir fer vibrar a un públic que va saber estar a l'altura, i es va adaptar amb el millor dels seus somriures al canvi d'ubicació d'última hora.\nMitja hora després de les 21h, la sala es va transformar en un escenari de festa, alegria, bon rotllo i, sobretot, cadisme. Tasca impossible veure a una sola persona sense saltar, ballar i celebrar que existeixin grups com YelloWarriors, disposats a deixar-se la pell per superar les expectatives del seu públic, fidel, lliurat i agraït per aquesta dosi de revolució.\nEn tercer i últim lloc, van aparèixer els veterans Ansiado que, com és habitual, van oferir una coordinació excel·lent entre el heavy metall i el rock urbà. Un concert abrigallat d'amics en el qual no van faltar temes clàssics (com El afilador o Rock n’Gol) sense oblidar les noves grans joies que componen el seu últim treball “Viajando a la Eternidad”.\nSens dubte, una nit carregada d'emoció, diversió i professionalitat. Una nit solidària, marcada per tres bandes que, de forma desinteressada, ens han volgut recordar que un món millor és possible.


WiFi Parets: a partir de l’1 d’abril, navega gratuïtament a la Linera, Cal Jardiner i plaça Espanya - Parets del Vallès\nPortada > Actualitat > Notícies > WiFi Parets: a partir de l’1 d’abril, navega gratuïtament a la Linera, Cal Jardiner i plaça Espanya\nWiFi Parets: a partir de l’1 d’abril, navega gratuïtament a la Linera, Cal Jardiner i plaça Espanya\nL’Ajuntament ha iniciat el desplegament de la xarxa pública WiFi Parets, que, a partir d'avui dimarts, 1 d’abril, oferirà accés gratuït a internet als parcs la Linera, Cal Jardiner i a la plaça Espanya. Aquest és el primer pas d’un projecte de gran abast que s’anirà ampliant progressivament als equipaments municipals.\nL’objectiu d’aquests punts Wi-Fi és oferir a la ciutadania diverses zones d’accés gratuït a internet per tal de facilitar la connectivitat al món virtual. La connexió és pública, gratuïta i limitada d’acord amb la normativa, amb una velocitat de 256 kbps. Es podrà fer en horari de 9 a 23 h, amb límit de baixades diàries de 512 Mb i fins a 3 hores d’ús al dia. Està permesa la navegació web, xarxes socials, correu electrònic i entorn http i https, però en cap cas la descàrrega massiva ni l’ús de tecnologia P2P.\nPer connectar-s’hi, els usuaris hauran de seleccionar a les zones habilitades, la xarxa WiFi Parets, que els apareixerà automàticament als seus dispositius. Per registrar-se cal introduir nom, cognom, usuari, contrasenya, correu electrònic, telèfon mòbil, DNI i acceptar els termes d’ús. Els usuaris rebran 2 SMS, un amb el codi d’activació i un segon amb l’usuari i la contrasenya. A partir d’aleshores, ja podran fer ús del servei.


La de Roses és la primera de les 119 llambordes que el Memorial Democràtic preveu instal·lar, entre maig i desembre d’enguany, en memòria dels deportats als camps de concentració nazis.\nL’acte ha finalitzat amb la col·locació de la llamborda a càrrec de l’alcaldessa i de Mari Luz Martín, vídua d’Adolfo Romañach, nebot d’Ermengol Romañach.\nLes stolpersteine són les llambordes creades per l’artista alemany Gunter Demnig en record de persones deportades, víctimes del nacionalsocialisme. Les peces es col·loquen, sempre que sigui possible, davant la darrera residència on la víctima va viure en llibertat. Són blocs de ciment, d’aproximadament 10 x 10cm, amb una placa de llautó daurat on hi ha gravades les dades més rellevants de la víctima.\n270 “pedres d’ensopegar”


Compartint i col·laborant som més feliços – Gilgal Solidari\nEts aquí: Inici1 / Blog2 / General3 / Compartint i col·laborant som més feliços\nGilgal Solidari vol contribuir amb tots els recursos de què disposa, per construir espais participatius a on cada persona pugui créixer i sentir-se acompanyada.\nLa solidaritat no està en crisi i per nosaltres no és temporal. Quan ens llegeixes i segueixes, tu també t’estàs afegint a aquest propòsit.\nGilgal Solidari creu que les coses poden canviar i vol crear i afavorir les condicions perquè això sigui possible.\nSiguem còmplices del bon fer i l’amor desinteressat no naufragi.


La Mansarda publica: “Abraham Lincoln” de James M. McPherson - Chordà Comunicació\nLa Mansarda publica: “Abraham Lincoln” de James M. McPherson\nAquesta magnífica biografia curta de Lincoln ofereix un retrat revelador d’un dels gegants de la història dels Estats Units d ‘Amèrica.\nÉs la presentació més breu i concisa que s’ha escrit sobre Lincoln, un volum que han de tenir tots els qui estiguin interessats en la història dels Estats Units o en la del seu més gran president. A més a més, la traducció d’aquest llibre donarà moltes claus per interpretar un dels moments més decisius del naixement de la nació americana i coincideix amb l’estrena de la pel·lícula homònima dirigida per Steven Spielberg, Per mitjà d’aquest relat curt sobre Lincoln, McPherson, guanyador del premi Pulitzer, ens ofereix una biografia fascinant d’un home d’origen humil que va preservar el país durant la seva més gran catàstrofe i que es va desfer de l’assot que representava l’esclavisme.\n«L’Abraham Lincoln de James McPherson és una joia. És la millor biografia curta que s’ha escrit mai sobre el setzè president dels Estats Units d’Amèrica» (David Herbert Donald, guanyador del premi Pulitzer, autor de Lincoln).\n«Escrit amb decisió i assenyadament concís, el nou llibre de James M. McPherson és una contribució inestimable: una biografia fidedigna d’Abraham Lincoln que es pot llegir d’una tirada» (Douglas L. Wilson, guanyador del premi Lincoln, autor de Lincoln’s Sword).\n«Tots els americans i, de fet, totes les persones del món que vulguin entendre la figura del preeminent president dels Estats Units haurien de llegir l’Abraham Lincoln de James McPherson» (Lewis E. Lehrman, autor de Lincoln at Peoria i fundador del Lincoln Institute).\n«El llarg Abraham Lincoln per fi ha trobat la seva millor biografia curta. McPherson toca més temes sobre Lincoln del que un lector pot, raonablement, esperar, i fa bo allò de “menys és, realment, més”» (Ronald C. White, Jr., autor d’A. Lincoln: A Biography).\nJames M. McPherson és professor emèrit d’història a la Universitat de Princeton. Ha publicat nombrosos llibres sobre la guerra de Secessió, entre els quals cal esmentar el guanyador del premi Pulitzer,Battle Cry of Freedom, el best-seller del New York Times, Crossroads of Freedomi For Cause and Comrades: Why Men Foughtin the Civil War, que vaguanyar el premi Lincoln.\nL’autor d’èxit James M. McPherson segueix el fill de Thomas Lincolni Nancy Hanks des dels seus primers anysa Kentucky, Indianai Illinois, fins a la reeixida carrera coma advocat, el matrimoni amb Mary Todd i la legislatura que va passar al Congrés. Serem testimonis del lideratge que exerceix en el si del moviment republicà antiesclavista, dels famosos debats amb Stephen A.Douglas (un vell conegut i antic rival per l’amor deMary Todd) i de la seva proclamació com a candidat a president el1860. McPherson ens descriu el paper magistral que va fer, un cop escollit president,com a comandant en cap durant la guerra de Secessió,la redacció de la proclamació d’emancipació i el seu assassinat a mans de John Wilkes Booth. Al llibre també s’hi tracta del llegat perdurable de Lincolni de per què continua essent un heroi prototípic dels EstatsUnits dos-cents anys després de néixer.\nTítol: ABRAHAM LINCOLN\nPVP (IVA inclòs): 15.90 €\nEditorial: La Mansarda


Educació Infantil: Excursió a “El Xaragall” – Col·legi Sant Miquel\nEducació Infantil: Excursió a “El Xaragall”\nEls nens i nenes d’infantil hem anat a “El Xaragall” per practicar la dansa de la pluja. Amb aquesta activitat tanquem el projecte sobre l’aigua, que hem desenvolupat durant aquest trimestre.\nHem pogut gaudir de la natura i compartir experiències amb companys i companyes de diferents edats.\nEns ha agradat molt anar d’excursió, esperem poder repetir!\nN’oferim una breu mostra fotogràfica i un breu vídeo. A la plataforma Educamos trobareu l’enllaç a l’àlbum complet:\n[youtube id=”fgC3pal3R50″ width=”600″ height=”350″ autoplay=”no” api_params=”” class=””]\nBy Laura Viñals|2018-03-23T16:04:03+01:0023 març, 2018|Infantil|0 Comentaris


Com podem prevenir les lesions de peu i turmell en els corredors\nCom podem prevenir les lesions de peu i turmell en els corredors?\nEl coneixement de la morfologia del peu, el calçat i la correcta preparació i recuperació després de l'activitat física pot ajudar a no patir el mal\nDra. Laia Lopez Capdevila, traumatòloga i cirurgiana ortopèdica de la Clínica Diagonal 27.05.2019 05:30 h. Barcelona\nCom prevenir lesions de peu i turmell? | iStock\nCórrer és una manera efectiva, ràpida i molt atractiva de fer salut que s’ha convertit en la realitat actual dels nostres carrers, plens de veïns i amics que surten a fer kilòmetres. Semblava una moda però ja és un hàbit molt saludable, arrelat a la rutina de molts de nosaltres, on els caps de setmana l’oferta de curses de qualsevol distància és àmplia i variada.\nPer córrer només calen ganes, equipament adient i sobretot una correcta prevenció de possibles lesions. La Unitat de Peu i Turmell de Clínica Diagonal et vol donar uns consells bàsics per ajudar-te a allunyar el pitjor enemic d’un corredor: la lesió que ens fa aturar!\nLa prevenció de les lesions té tres pilars fonamentals:\nEl coneixement de la morfologia del peu\nLa correcta preparació i recuperació desprès de l’activitat.\nConèixer la morfologia del peu del corredor:\nEl coneixement i un correcte estudi del tipus de peu que tenim és essencial per prevenir les lesions futures i per assolir un millor rendiment. Hi ha tres tipus de peu que es consideren “normals” sempre que no hi hagi ni dolor ni molèsties:\nEl peu plantígrad, que és el peu “normal” per excel·lència.\nEl peu pla que és un peu amb disminució de l’arc plantar (arquitectura òssia del peu).\nI el peu buit o “cavus” que és un peu amb augment de l’arc plantar (“peu amb més pont”).\n“Em fa mal el turmell quan corro”\nÉs freqüent que els problemes inicials d’un peu pla apareguin en forma de dolor a la cara interna del turmell després dels primers metres o kilòmetres de córrer, sobretot, si ho fem per determinats terrenys com ara l’asfalt, o amb alguna sabatilla d’esport en concret. De fet en un primer moment, el peu pla manté la part de dins (arc plantar) normal i només hi ha una inflamació del tendó del tibial posterior (tendinitis).\nSi un corredor té dolor molt freqüentment al turmell, és aconsellable demanar visita amb un traumatòleg per a què ho estudiï i proposi un tractament, normalment amb rehabilitació / fisioteràpia i plantilles, adient a les característiques de cada cas. En cas contrari, aquestes tendinitis poden acabar trencant el tendó i/o mantenint el dolor i fent que el peu pla progressi.\nEls corredors poden tenir altres problemes com el dolor per la inflamació del tendons de la part de sobre del peu i davant del turmell (tendinitis dels extensors o del tibial anterior). En aquests casos, una visita al traumatòleg pel diagnòstic, tractament i prevenció és clau per evitar empitjorar les lesions.\n“M’han dit que tinc un peu pla, puc córrer?”\nTot i que hi ha diferents fases en l’evolució del peu pla, des d’inflamacions que milloren ràpid, tendinitis, o greus artrosi que provoquen dolor a diari, els primers moments (estadis inicials) d’un peu pla no haurien d’impedir sortir a córrer; tenint sempre cura en l’elecció del calçat, escollint bé el terreny per on correrem i duent a terme una bona preparació física de forma prèvia.\nLes dietes i els suplements antioxidants són saludables per a tothom: mite o veritat?


Botigues de Barcelona, L'Ajuntament edita una guia de restaurants vegetarians a la ciutat\nL'Ajuntament edita una guia de restaurants vegetarians a la ciutat Reviewed by Botigues de Barcelona on Nov 07 Rating: 5 L'Ajuntament edita una guia de restaurants vegetarians a la ciutat Barcelona ja disposa de la seva primera guia de restaurants vegetarians, una publicació de la qual se n'han fet 10.000 exemplars en quatre idiomes i que aplega un total de 42 restaurants que ofereixen aquesta especialitat.\nDesprés de la guia de restaurants aptes per a celíacs editada aquest any pel Consistori, ara ha arribat el torn de promocionar els restaurants vegetarians dela ciutat amb una nova publicació.\nAquesta nova guia, la primera gratuïta en aquesta especialitat a la ciutat, aplega un total de 42 restaurants barcelonins que ofereixen cuina vegetariana i ha estat impulsada per la Regidoria de Comerç Consum i Mercats amb el suport del Gremi de Restauració i l'associació animalista Libera!\nEs tracta de 10.000 exemplars editats en català, castellà, anglès i francès que es repartiran de forma gratuïta als centres cívics i a les oficines d'atenció al ciutadà i que reuneixen des de restaurants vegans fins a ovolactovegetarians, passant també pels macrobiòtics.\nA part de recollir la informació pràctica dels diferents locals, la guia també presenta un plànol de la ciutat on s'ubica cada establiment i algunes consideracions sobre el vegetarianisme i la salut.\nLa cuina vegetariana, una demanda creixent\nLa iniciativa d'editar aquesta guia, de la qual es preveu també fer una segona edició ampliada i actualitzada, respon a les demandes creixents de restaurants vegetarians per part dels mateixos barcelonins però també per part delsturistes estrangers que visiten la ciutat.\nUn dels principals països d'origen de persones que visiten la ciutat és el Regne Unit, on el 7% de la població és vegetariana.\nA part de promoure les opcions vegetarianes a la ciutat, la guia pretén també donar resposta a l'estil de vida que normalment acompanya aquesta opció gastronòmica, que sol implicar el respecte pel medi ambient i el consum de productes de proximitat.\nD'aquesta manera, l'Ajuntament pretén posar en relleu la capital catalana com una destinació gastronòmica també en matèria de vegetarianisme per tal d'internacionalitzar-la com a referent en aquesta especialitat.\nL'Ajuntament edita una guia de restaurants vegetarians a la ciutat\nBarcelona ja disposa de la seva primera guia de restaurants vegetarians, una publicació de la qual se n'han fet 10.000 exemplars en quatre idiomes i que aplega un total de 42 restaurants que ofereixen aquesta especialitat.


Trens Dignes al Maestrat trasllada als ajuntaments de la Plana, el Maestrat i l’Ebre mocions per millorar el servei de tren | 3x4.info\nHome > El Maestrat > Trens Dignes al Maestrat trasllada als ajuntaments de la Plana, el Maestrat i l’Ebre mocions per millorar el servei de tren\nPublicado por: 3x4.info en El Maestrat 15 febrero, 2019\t0 218 Visitas\nRepresentants de les plataformes d’usuari de tren Indignats amb Renfe i Trens Dignes al Maestrat, han enviat als representants polítics de la Plana, el Maestrat i l’Ebre una petició per registrar en els diferents Ajuntaments de tot el territori mocions per un servei públic de trens públic, digne i de qualitat en el servei de Rodalies i Mitja distància de tot el territori valencià i sud de Catalunya.\n“Des de Trens Dignes al Maestrat donem tot el suport i col·laboració a aquesta acció, així com d’altres que s’ha iniciat per part d’Indignats Amb Renfe. També som conscients que tot i que fa pocs mesos que es va aconseguir el desitjat augment de freqüències a la nostra comarca, segueixen sent molt els problemes i queixes dels usuaris, és per això que de forma conjunta us remetem aquesta carta. El nostre desig és que com a representants de la ciutadania tracten de buscar el consens tots els grups municipals, donat que aquest problema perjudica a tot el conjunt de la ciutadania”, han assenyalat.\nAquesta acció no s’emmarca dins de cap propòsit partidista sinó com un posicionament dels polítics com a membres de corporacions locals que tenen l’avantatge de serels representants més propers als ciutadans de cada població, de ser el seu altaveu davant de les administracions superiors, sense importar colors i ideologies.\nExisteix una moció que des de les diferents plataformes s’ha dut a terme amb la intenció de ser aprovada per unanimitat en el major nombre de poblacions possible. Carcaixent, Catarroja, Algemesí, Almussafes i Tavernes de la Valldigna han sigut ja els primers de molts altres. Al text de la moció que es comparteix en tots els municipis, s’han afegit algunes de les demandes que ens afecten particularment a la nostra zona. Aquest text queda totalment obert a les modificacions que es vulguen realitzar. La finalitat primera és el consens entre tots i seguir millorant la qualitat dels serveis que disposem a la comarca.


Premi Lluís Carulla 2018 — emprenedoria cultural - Blog del Programa Gestió Cultural\nEl 8 d’abril de 2018 finalitza la convocatòria per a presentar-se als Premi Lluís Carulla 2018 d’emprenedoria cultural convocat per la Fundació Carulla. Aquests premis tenen per objectiu el foment i viabilitat de nous projectes culturals que integrin en el seu contingut respostes als reptes que ofereix la societat catalana en els temps presents.\nDes del Màster de Gestió Cultural de la UOC us animem a participar-hi! A continuació us compartim les bases i un enllaç amb consells i eines per a presentació de projectes culturals. Molta sort!\nBases — Premi Lluís Carulla 2018\nQuins tipus de projectes es valoraran?\nEls projectes que es presentin han de ser inèdits, estar en una fase inicial o plantejar un salt qualitatiu. És important tenir en compte que es valoraran aquells que la cultura esdevingui un eix de transformació social. Els projectes presentats han de tenir repercussió a Catalunya.\nLa convocatòria és oberta a particulars, empreses i organitzacions sense ànim de lucre i està adreçada a creadors/es de projectes culturals amb vocació transformadora.\nPremi al projecte guanyador\n60.000 € + 2 anys d’acompanyament empresarial a càrrec de Netmentora Catalunya\nPremi als dos projectes finalistes\n15.000 € + assessorament empresarial a càrrec de Netmentora Catalunya\nPremi als dos projectes prefinalistes\nCampanya de crowfunding a Verkami amb un suport i condicions especials\nFins al 8 d’abril de 2018\nEn el següent enllaç trobareu consells i eines per a presentar projectes culturals:\nPremi Lluís Carulla 2018 emprenedoria cultural\nMUTARE — El poder transformador dels projectes culturals


El col·lectiu - Alumni UV - FGUV\nEstàs a: Inici > El col·lectiu\nLa creació d’AMICS I ANTICS ALUMNES al caliu de la Fundació General, va tenir l’objectiu primordial d’acollir tots els ciutadans sense distinció de grau ni procedència acadèmica.\nEl projecte ALUMNI UV-Amics i Antics Alumnes ha estat pensat per fer present la Universitat de València a la ciutat, fora de les aules i dels laboratoris. Amb aquesta finalitat, s’adreça a totes aquelles persones que volen continuar formant part de la Universitat de València, beneficiar-se d’un tracte preferent amb descomptes en una gran varietat de serveis i rebre tota la informació sobre l’oferta cultural que ofereix la institució.\nA Alumni UV són benvinguts tots els ciutadans sense distinció de grau ni procedència acadèmica. El projecte d’Amics proporciona facilitats informatives, econòmiques i d’accés als recursos de la Universitat de València.\nAvantatges com ara l’accés a totes les biblioteques de la Universitat i preus especials en les activitats esportives, la Nau dels Xiquets i les Xiquets o els cursos de la Fundació són algunes de les opcions que ofereix el carnet d’Amics. D’altra banda, es pot accedir a descomptes en hotels, assegurances, turisme rural o llibreries, entre altres.\nPertànyer al col·lectiu d’Alumni UV és fer Universitat i fer amics.